Ken Burgess (musiko)

Si Ken Burgess (26 Nobyembre 1944 – Hunyo 13, 2021) sarong Breiton-Israeli'ng prodyusir, kompositotr, parasurat-kanta, parakanta, asin pintor. Siya namundag asin nagdakula sa Dagenham, London. Si Burgess nagmukna' asin nagsurat mga kanta para sa iba-ibang banda asin mga parakanta sa Inglaterra, Pransya, Amerika asin Israel. An mga kanta niya nagsukdo sa pinakataas sa mga chart sa enterong kinaban. Sa kagabsan, si Burgess inarehistro bilang prodyusir asin kagsurat nin sobra sa mga 500 na kanta.

 Karera 
Si Burgess nagtukdo sa sadiri sa pagtogtog nin gitara sa edad na 9, asin sa edead na 14 nag'ayon sa enot niyang grupong rock, an Teenbeats, na kabali diyan an pangenot na parakantang si Tony Colton asin an bass player na si Keith West. An grupo naglitikan pakalihis sarong taon.

Si Burgess pasige an pagsurat nin mga kanta katuwang si Keith West. an duwa nagmukna nin mga kanta par4a sa grupo ni Keith, an Tomorrow, kabali diyan an nagsikat na "My White Bicycle". An grupo nagrekord sa Abbey Road studio 1, na kasabay na gayo na anThe Beatles nagrerekord man sa ibong na studio 2, asin si John Lennon naglaog sa studio mantang an Tomorrow nagrerekord kan My White Bicycle. Ngapit, si Lennon nagsurat sa British international music magazine na Melody Maker na saiyang konsiderado na an kantang ini iyo an "psychedelic anthem" asin an kanta totoo mananggad nagin underground hit.

Si Ken Burgess nagprodyusir, nagkompos asin nagsurat nin mga album asin mga kanta para sa manlaen-laen na grupo asin mga parakanta, kabarali an:
Tomorrow – Tomorrow – 1968
Riff Raff – Original Man – 1972
Rare Bird – Rare Bird 1972
East of Eden – Sin City Girls – 1973
Clive Westlake – Turn Your Light On Me – 1973
Arthur Conley – Another Time, I Got You Babe -1974
David McWilliams – Livin's Just a State of Mind – 1974
Zzebra – Zzebra – 1974, Panic – 1975
Lenny Henry – Sweet Soul Dream, Never the Same as Yesterday - 1976
Vincent Price – The Monster Mash, The Bard's Own Recipe – 1977
 Ken Burgess – Somewhere to Belong (solo album) – 1979
 Classical Mechanics – featuring Ken Burgess, Tommy Air, Liam Genockey and Alan Marshall - 1979.
Ange – Moteur! – 1981
Alain Bashung – Pizza – 1981
Navah Baruchin – Navah – 1982

Si Burgess nagtrabaho man sa iba pang mga proyekto katuwang mga musikong sinda sa: Tommy Eyre, Jeff Beck, Liam Genockey, Trevor Murrel, John McCoy, Steve Howe, Steve Gregory, Richard Brunton, Steve Bird, Dave Quincy, Loughty Amao, Terry Smith, Garth Watroy, Jeff Allen, Roger Sutton, Gus Yeadon, Dion Estos asin The London Symphony Orchestra.

Kan 1982 si Burgess nagprodyusir nin Francis Lai proyekto na tuyong sinurat para sa ninemale Israeli'ng parakanta na si Navah Baruchin. Si Burgess ngapit maaagom si Baruchin, asin nagbalyo sa pagkaHuydo'ng pagtubod. Pakatapos na haloy nag'estar asin nagtrabaho sa Pransya asin Inglaterra, an mag'agom naghubo' sa Israel asin duman na nag'estar.

Toltolan

Kategorya:Mga 1944 na kamundagan
Kategrya:Mga 2021 na kagadanan
Kategorya:Mga Ingles na kompositor
Kategorya:Mga Ingles na lalaking mga parasurat-kanta
Kategorya:Mga Ingles na mga rock singer
Kategorya:Mga Ingles na tagagibo nin rekord
Kategorya:Mga Israeli'ng may ginikanan na Briton
Kategorya:Mga Ika-20ng siglong mga Ingles na mga lalaking pintor
Kategorya:Mga Ika-21ng siglong mga Ingles na pintor
Kategorya:Mga Tawong haleng Dagenham
Kategorya:Mga IKa-20ng siglong mga Ingles na mga lalaking artista